cyanic-selkie/wikianc huggingface dataset:
Leninsk i Volgograd oblast
Han vart grunnlagd i 1802 som landsbyen Prisjibinskoje (russisk: Пришибинское), seinare endra til Prisjib (russisk: Пришиб). Namnet på landsbyen vart endra til Leninsk i 1919. Han fekk bystatus i 1963.
Stevie Wonder
Stevie Wonder eller Stevland Morris Judkins Hardaway er ein amerikansk låtskrivar, songar, pianist og munnspelspelar. Han vart først kjent under artistnamnet Little Stevie Wonder i 1962.
Liv og karriere
Då Wonder låg i kuvøse på grunn av tidleg fødsel fekk han truleg for mykje oksygen og mista synet. Alt då Wonder var i sjuårsalderen byrja han å spele piano, trommer og munnspel. Då han var ti signerte han ein langtids-platekontrakt med Tamla Motown. Då han var tolv kom den første plata hans.
Med sitt jazza Toots Thielemans-aktige harmonikaspel (kromatisk) har Wonder òg spelt på ein del av Herbie Hancock sine jazz-utgjevingar. Han bidrog til å plassere synthesizeren i sentrum til popmusikken. Wonder har vore gjest på innspelingar med Busta Rhymes, Sting, Barbra Streisand, Paul McCartney, Frank Sinatra, The Beach Boys, Eurythmics, Snoop Dogg, Babyface og mange andre.
Stevie Wonder har motteke 25 amerikanske Grammy-prisar. I 1989 vart han innvotert i Rockens æresgalleri. Han har fått ei stjerne på Hollywood Walk of Fame og i 1999 vart han tildelt MusiCares Person of the Year. Wonder har i alt ti førsteplassar på dei amerikanske hitlistene og har hatt meir enn 30 hit på singellista. Wonder vart i juni 2005 far for sjuande gongen.
Beirutelva
Beirutelva (arabisk نهر بيروت, Nahr Bayrūt) er ei elv i Libanon. Elva renn frå aust til vest, og svingar så nord, mellom sjølve byen Beirut og dei austlege forstadane, hovudsakleg Bourj Hammoud og Sin el Fil. I følgje ei populær seg skal St. Georg ha drepe ein drake ved elvemunningen.
Stevie Wonder
Liv og karriere
20. september 2008 spelte han i Vikingskipet på Hamar. Sundag 18. juli 2010 var Stevie Wonder i Bergen der han heldt sin einaste konsert i Noreg i 2010.
Beirutelva
Kjelder
Elva får vatn frå snøsmelting og kjelder på vestsida av fjellet Kneisseh og sørsida av Sannine nær byane Hammana og Falougha, og munnar ut i Middelhavet nord for Beirut, like aust for hamna i byen.
Stevie Wonder
Inspirasjonskjelde
Wonder har vore ein stor inspirator for atskillege musikarar og mange av songane hans er vorte innspelt av andre songarar som mellom anna «Pastime Paradise» som i Coolios versjon heitte «Gangsta's Paradise», «As» av George Michael og «I Wish» som Will Smith brukte til filmen Wild Wild West. Blant dei artistane som oppgjev Wonder som éin av dei viktigaste inspirasjonskjeldene finn ein Michael Jackson, Alicia Keys, Maria Carey, George Michael, Sting, Justin Timberlake, Kanye West og Red Hot Chili Peppars.
Leninsk
Leninsk kan vise til:
Beirutelva
Historie
I antikken vart elva kalla Magoras, og her vart guden Heliopolis dyrka. Romarane bygde ein akvedukt, som hadde ei 240 meter bruk som kryssa elva, for å gje Beirut (Berytus) vatn.
Ein trur at Fakhreddine, renessanseprinsen i Libanon, bygde eller reparerte brua med sju bogar over elva, som var ein bekk om sommaren, men som kan verte eit stryk om vinteren.
Under industrialiseringa vart det bygd mange lagerhus og bygg for skipstenester langs elva, fordi ho låg nær hamna i byen, særleg i Bourj Hammoud. På midten av 1800-talet hadde Beirut utvida seg til innafor 10 km av elva, som framleis gav elva vatn via den romerske akvedukten.
Beirutdalen
I følgje naturvernarar, er den 20 km lange Beirutdalen, særleg den øvre delen, eit av dei viktigaste områda for trekkfuglar i Libanon, inkludert 33 forskjellige fugleartar, som spurvehauk, våkar, stork, pelikan, nattramn bieter og svale.
Head Peak
Head Peak er eit fjell 3,5 nautiske mil aust for Le Couteur Peak, som ligg på ein framskytande rygg frå Millen Range i firnområdet til Pearl Harborbreen. Det fekk dette namnet av den sørlege gruppa frå New Zealand Federated Mountain Clubs Antarctic Expedition, 1962–63, etter likskapen til eit hovud og plasseringaved toppen av Pearl Harborbreen. Head er eit engelsk ord for topp.
Beirutelva
Byspreiing
Elvedalen strekkjer seg over fleire kommunar som ikkje formelt verna elva frå jakt, eld, byutvikling, avskoging, vassforureining og overbeiting. Så snart elva renn inn i området kring Beirut, vert ho særs forureina, med industrielt avfall frå dei forskjellige fabrikkane i området, kloakk og avfall frå slakteriet i Karantina som dei største kjeldene. I 2004 bygde Cedar Environmental eit kompostanlegg som skulle hindre slakteriet å dumpe avfall rett i Beirutelva.
Flaumfare
Elva vart omgjort frå ei elv med breidder til ein betongkanal i 1968. I 1970 vart det gjort omfattande arbeid langs elvebreidda for å verne den austlege forstaden Bourj Hammoud mot flaumar. I 1974 vart ETEC Consulting Engineers hyrt inn for å lage eit flaumkontrollsystem som omfatta ein 32 meter brei kanal med kapasitet på 800 m3/s.
I 2005 førte uvêr til flaumskadar i forstaden Bourj Hammoud og Karantina, og ei bru ved hamna i Beirut kollapsa under vasstrykket. In 2005, the City of Bourj Hammoud in conjunction with CETE Méditerranée with logistical support from the City of Marseille, initiated a risks diagnosis that revealed seismic, flood and technological risks for the suburb.
Rehabilitering av elva
Libanesarane har vist stor interesse for å rehabilitere Beirutelva og gjere ho om til ein berekraftig, grønt offentleg område, og eit miljøvenleg transport- og vassreservesystem.
Så langt har ikkje den libanesiske regjeringa teke initiativ til å rehabilitere elva, og dei mange kreative ideane frå mange libanesiske naturvernarar og arkitektar står framleis berre på papiret.
Arvefølgjerekke
Ei arvefølgjerekke er rekkefølgja som arv går til slektningar etter ein avdød person.
Den kongelege arvefølgja i Noreg er etter Grunnlova § 6 lineal og slik at ein som i lovleg ekteskap er «født barn af Dronning eller Konge», eller av ein som sjølv har arverett, er tronarving. Det vert ikkje skilt mellom menn og kvinner. For dei som er fødd før 1990, gjeld derimot regelen om at mann går føre kvinne.
Elektroarbeidernes Fagforening
Elektroarbeidernes Fagforening, Hordaland Sogn og Fjordane vart stifta 1. juli 1997. Stifinga innebar en samling av alle dei organiserte elektromontørane i privat sektor i Hordaland og Sogn og Fjordane i éi fagforeining.
Samlinga var eit resultat av ei naturleg samfunnsmessig utvikling med omsyn til organisasjon og arbeidsliv, og ei forståing mellom dei to store fagforeiningane i dette området, Elektromontørenes Forening i Bergen og Stord Elektrikarforening.
Elektromontørenes Forening vart stifta i Bergen i 1903, og tilslutta Jern- og Metallarbeiderforbundet. Foreininga var mellom drivkreftene bak stiftinga av eit eige elektrikarforbund i 1918. I 1931 blei foreininga i likheit med resten av fagrørsla i Bergen, ekskludert frå LO. Frå 1934 var Elektromontørenes Forening tilslutta Bygningsarbeiderforbundet fram til ein i 1949 igjen tilslutta seg Norsk Elektriker- og Kraftstasjonsforbund.
Stord Elektrikarforening vart stifta i 1953 i miljøet rundt skipsindustrien på Stord, og tilslutta Norsk Elektriker- og Kraftstasjonsforbund. Foreininga vart etter kvart samlande for elektromontørane i heile Sunnhordland, og etablerte seg etter kvart med ei fast tilsett leiing, slik tilhøva også var i Bergen.
Saman med resten av Norsk Elektriker- og Kraftstasjonsforbund fulgte Elektroarbeidernes Fagforening med over i det nystarta EL&IT-Forbundet i 1998.
Ilminster
Ilminster er ein by i grevskapet Somerset i England. Han har kring 5000 innbyggjarar.
Milwaukee
Soge
Området var opphavleg folkesett av urfolka fox, mascouten, potawatomi og winnebago. Bynamnet «Milwaukee» er ei forvansking ab det indianske «Millioke» som tyder 'godt land'. Franske misjonærar og handelsmenn var innom området på 1600- og 1700-talet. I 1818 flytta handelsmannen og politikaren Solomon Juneau inn i området, og i 1833 grunnla han ein by på austsida av Milwaukee-elva. Den byen vart slått saman med Kilbourntown i vest og Walker's Point i sør og danna då Milwaukee.
Mange tyske og nederlandske emigrantar slo seg ned i Milwaukee og deira kulturarv pregar byen også i vår tid.
I løpet av 1800-talet og første halvdelen av 1900-åra voks folketalet mykje, med innflytting av innvandrarar frå Sentral-Europa og svarte frå sørstatane. På 1950-talet budde om lag 750 000 menneske i byen. Tap av industriarbeidsplassar og utflytting til forstadene har gjort at folketalet i sjølv byen er redusert til under &00 000.
Klima
Vêrlaget i Milwaukee er sterkt påverka av det innlandsklimaet som råder i heile Midt-Vesten. I den kaldaste månaden januar er middeltemperaturen -3 grader Celsius, trass i at byen ligg på same breiddegrada som det nordlege Hellas og Tyrkia. I juli er middeltemperaturen 28 grader Celsius.
Næring
Den mest kjende industriverksemda i Milwaukee er bryggerigiganten Miller Brewing Company, men firmaet sysselset mindre enn ein prosent av arbeidsstokken. Totalt sett står industri for 22% av sysselsettinga, godt over det nasjonale gjennomsnittet i USA.
Media
Milwaukee Journal Sentinel er einaste dagsavisa i byen og største avisa i Wisconsin. Ho kjem ut sju dagar i veka. Dessutan kjem vekemagasinet Shepherd Express ut.
Sport
I dei store nord-amerikanske sportsligaene deltar Milwaukee Brewers i Baseball. Milwaukee Bucks i basketball og Milwaukee Admirals i ishockey.
Hammersmith
Hammersmith er ein stad i bydelen Hammersmith and Fulham i det vestlege London. Området ligg sør for Shepherd's Bush, på nordsida av Themsen.
Hammersmith Bridge er den første hengebrua over Themsen. Vegen A4 går gjennom Hammersmith på veg til M4 og Heathrow lufthamn. Det ligg ei stor trafikkmaskin der, som består av krysset Hammersmith Broadway og brua Hammersmith Flyover.
Området er eit kommersielt sentrum, med blant anna to kjøpesenter og kontor for bl.a Coca-Cola, Disney, L'Oreal og Sony Ericsson.
Hammersmith undergrunnsstasjon betener tre linjer, og gjev dermed gode samband til andre delar av London.
Fleire TV-seriar er spelte inn i Hammersmith, blant anna BBCs Bottom, Channel 4s TFI Friday og vampyrserien Ultra Violet. Opningssekvensen i Bottom viser Hammersmith Broadway medan området var under utbygging.
Giæverbreen
Giæverbreen er ein isbre som flyt nordvest mellom Mount Kerckhove de Denterghem og Mount Lahaye i Belgicafjella i Antarktis. Han vart oppdaga av Belgica-ekspedisjonen, 1957–58, under Gaston de Gerlache. Gerlache gav breen namn etter den norske polfararen John Schjelderup Giæver, rådgjevar for ekspedisjonen, og leiaren for Maudheimekspedisjonen i 1949–52.
Wolters Kluwer
Wolters Kluwer nv. i Amsterdam er eit nederlandsk forlagskonsern som vart skipa i 1987 då forlaga Wolters Samson (grunnlagd 1836) og Kluwer (grunnlagd 1889) vart slått saman. Dei gjev hovudsakleg ut profesjonelle fagbøker og lærebøker med verksemd i kring 25 land, hovudsakleg i Europa og Nord-Amerika. I 1993 overtok selskapet det svenske forlaget Liber, som då var det nest største i Sverige.
I 2004 hadde selskapet nesten 20 000 tilsette og ei omsetning på kring 4,5 milliardar amerikanske dollar.
Kidsgrove
Kidsgrove er ein by i grevskapet Staffordshire i England. Han har kring 24 000 innbyggjarar og ligg nær grensa til Cheshire. Byen er ein del av storbyrområdet The Potteries i lag med Stoke-on-Trent og Newcastle-under-Lyme.
Kivalliq
Kivalliq (inuktitut ᑭᕙᓪᓕᖅ) er ein administrativ region i territoriet Nunavut i det nordlege Canada. Regionen omfattar ein del av fastlandet vest for Hudsonbukta og øyane Shugliaq og Akpatordjuark. Total flatevidd er 445 109 km². Styresmaktene i regionen held til i Rankin Inlet.
Tunika
Tunika (latin tunica) er fleire typar kjortel- eller trøyeliknande plagg av varierande lengd frå skuldrene til ein stad mellom hoftene og anklane. Namnet kjem frå romersk tunica, eit kvardags- eller underplagg som blei brukt av både kvinner og særleg menn og var vidareutvikla frå grekarane sin khiton. Plagget blei brukt av både frie borgarar og ikkje-borgarar og av folk i byar og på landsbygda. Byborgarane pleidde likevel å bera ein toga over tunikaen, særleg ved formelle høve.
Tunikaen var det viktigaste plagget i den mannlege klesdrakten i den gresk-romerske kulturen. Han var laga av to stykke ufarga ull som var sydde saman på sidene og ved skuldrene. Plagget dekte overkroppen, magen og underlivet, og beina ned til knehøgd. Det var opningar for armane på kvar side øvst. Tunikaer blei gjerne brukt utan beinplagg.
Moderne tunikaer er hoftelange trøyer eller skjorter som blir brukt hengande over bukser eller kjolar, som oftast av kvinner. Tunikaer blir òg ofte brukte som strandplagg over badedrakter og bikiniar.
Øyvind Leonhardsen
Øyvind Leonhardsen er ein norsk, tidlegare fotballspelar frå Kristiansund. Han vart seriemeister med Rosenborg i 1992, 1993 og 1994, samt cupmeister i 1992. Leonhardsen spela i alle år på midtbana, og var kjend som ein spelar med stor løpskapasitet.
Dhahran
Dhahran (arabisk الظهران, aẓ-Ẓahrān) er ein by i Austprovinsen i Saudi-Arabia. Han er eit stort administrativt senter for saudiarabisk oljeindustri. I lag med dei nærliggande byane Ad Dammam og Al Khobar, dannar Dhahran ein del av Dammam storbyområde eller Stor-Dammam med eit estimert folketal på kring 4,1 millionar innbyggjarar (2012).
Øyvind Leonhardsen
Han spela på fotballklubbane Clausenengen (1987-88), Molde (1989-91), Rosenborg (1992-94), Wimbledon (1994-97), Liverpool (1997-99, Tottenham (1999-2002), Aston Villa (2002-03), Lyn Oslo (2004-05) og Strømsgodset (2006-07).
Dhahran
Det vart funne store oljereservar i Dhahran-området i 1931, og i 1935 bora Standard Oil den oljebrunnen som kunne utnyttast kommersielt. Standard Oil oppretta sidan eit dotterselskap i Saudi-Arabia kalla Arabian American Oil Company (ARAMCO), som i dag er blitt eit heilt statseigd selskap og kalla Saudi Aramco. Dhahran har vore hovudkvarteret til Saudi Aramco i 80 år og det første og største inngjerda bustadområde med meir enn 9 700 innbyggjarar.
Øyvind Leonhardsen
Leonhardsen vart i oktober 1900 teken ut i den fyrste troppen Egil Olsen valde ut som landslagstrenar. Leonhardsen fekk spele kampen mot Kamerun på Bislett, ein kamp som enda med norsk siger 6-1. Fram til 2002 hadde han nærast fast plass Noregs landslag. Han var med Noregs tropp til VM i fotball 1994 og 1998, og til EM i fotball 2000. Til saman spela han 86 landskampar og skåra 19 mål for Noreg.
Dhahran
Geografi
Dhahran ligg like vest for sentrum av Khobar. Han ligg 15 km sør for Dammam. Begge er eldre, saudiarabiske hamnebyar ved kysten av Persiabukta. Lenger unna ligg Abqaiq i nordaust og Qatif i søraust, og enno lenger nord ligg Ras Tanura, ei stor oljeeksporthamn. Øya Bahrain ligg òg i kort køyreavstand i aust (kring 35 km), over Kong Fahd-vegfyllinga, frå Khobar.
Øyvind Leonhardsen
Leonhardsen vart kåra til 'Årets norske fotballspelar' i 1994.
Dhahran
Klima
Klimaet i Dhahran er prega av lange, varme og fuktige somrar, og milde vintrar. Temperaturane stig til over 40 ºC om sommaren saman med særs høg luftfukt på 85—100 %. Varmerekorden i Dhahran er 51,1 °C. Om vinteren fell tempeaturen sjeldan under -2 °C, og kulderekorden er på −5 °C frå januar 1964. Regn kjem det nesten berre mellom november og mai. Shamal-vinden bles vanlegvis gjennom byen tidleg på sommaren, og fører til sandstormar som kan redusere sikta til nokre få meter. DEsse vindane kan vare i opp til seks månader.
Øyvind Leonhardsen
Han er i 2012 busett i Sandefjord.
Dhahran
Klima
Den 8. juli 2003 var doggpunktet i byen målt til 35 ºC, medan temperaturen var 42 ºC. Dette gav ein følt temperatur på 78-79 ºC, ein av dei høgaste følte temperaturane som er målt i verda.
Historie
Dhahran vart grunnlagd i 1938, då det vart oppdaga olje i nærleiken.
Under andre verdskrigen den 19. oktober 1940, vart Dhahran angripen av det italienske luftforsvaret (Regia Aeronautica) som ein del av bombinga av Bahrain, men fekk få skadar. I 1950 hadde Dhahran eit folketal på kring 7 000 innbyggjarar. Under Golfkrigen var byen åstad for kampar og dei største tapa av liv for koalisjonsstyrkane. Den 25. februar 1991 råka eit irakisk missil ein amerikansk forlegning i byen og tok livet av 28 amerikanske soldatar frå Pennsylvania.
Demografi
Dei fleste innbyggjarane i Dhahran er saudiarabarar, men her bur òg mange utanlandske arbeidarar frå asiatiske land som Bangladesh, India, Indonesia, Nepal, Pakistan og Filippinane, i tillegg til land som USA, Canada, Europa, Tyrkia, Sør-Afrika, Australia og New Zealand. I 1993 var folketalet 73 691. I 2004 hadde folketalet auka til 97 446.
Walk on the Wild Side
«Walk on the Wild Side» er ein song av Lou Reed frå det andre soloalbumet hans Transformer frå 1972. Han vart produsert av David Bowie i lag med Mick Ronson. Songen vart mykje spelt på radio, trass i at han rører tabutema som transseksualitet, narkotika, mannleg prostitusjon og oralsex, og at uttrykket «colored» (farga) syner til afroamerikanarar. I USA gav RCA ut ein forkorta versjon av songen som singel, der referansen til oralsex var fjerna.
Teksten om fleire personar og reisa deira gjennom New York City, og referer til fleire «superstjerner» frå Andy Warhol sitt New York-studio, The Factory, nemleg Holly Woodlawn, Candy Darling, Joe Dallesandro, Jackie Curtis og Joe Campbell (omtalt med kallenamnet «Sugar Plum Fairy»). Candy Darling var òg tema i ein tidlegare song av Reed for The Velvet Underground, «Candy Says».
Saksofonsoloen i avslutninga er spelt av Ronnie Ross, som tidlegare hadde lært David Bowie å spele saksofon.
Korvokalen vert sungen av Thunderthighs, ei jentegruppe som bestod av Dari Lallou, Karen Friedman, Jacki Campbell og Casey Synge.
Songen er òg kjend for den doble basslinja spelt av Herbie Flowers på kontrabass og overdubba med bandlaus bass. I eit intervju på BBC Radio 4 (Playing Second Fiddle, frå juli 2005) hevda Herbie Flowers at årsaka til at han kom opp med den doble basslinja var at som studiomusikar ville han få dobbelt betalt for å spele to instrument på same spor.
I dokumentaren Classic Albums: Lou Reed: Transformer i 2001, seier Reed at det var romanen med same namn av Nelson Algren frå 1956, som var utgangspunktet for songen.
Andre versjonar
Songen er spelt av mange andre artistar som Company B, Jamie J. Morgan, Gerty Molzen, Echo & the Bunnymen, Jimeoin, The Strokes, Robbie Williams, Sponge, The Rentals, Train, Vanessa Paradis, Jesse Malin, Young@Heart, Moby, Editors, Yves Klein Blue, Rick Braun, Tok Tok Tok og Pink Turtle.
Degania Alef
Degania Alef (hebraisk דְּגַנְיָה א', D'ganya Alef) er ein kibbutz nord i Israel. Han høyrer til Emek HaYarden regionale kommune og var den første kibbutzen i Israel. Han vart grunnlagd i 1909.
Historie
Degania Alef var den første kibbutzen som vart grunnlagd av jødiske sionist-pionerar i Palestina, då under osmansk styre. Han vart grunnlagd av ei gruppe på ti menn og to kvinner. Degania Bet vart grunnlagd i sør i 1920. Den 20. mai 1948 under slaget i Kinarotdalen dreiv Degania Alef og Degania Bet attende eit syrisk åtak.
Diktaren Rachel, «arbeidarprofeten» A.D. Gordon og Joseph Trumpeldor arbeidde alle i Degania Alef. Gideon Baratz var det første barnet som var fødd i kibbutzen og Moshe Dayan var det andre. Dayan vart kalla opp etter Moshe Barsky, det første kibbutz-medlemmet som vart drepen i eit arabisk åtak. Barsky vart drepen i november 1913. Han var aleine på markene då han vart skoten i ryggen av arabiske bandittar.
Blake Shelton
Blake Tollison Shelton er ein USA-amerikansk countrysongar og fjernsynskjendis. I 2001 debuterte han med singelen «Austin». Singelen, som kom frå det sjølvoppkalla debutalbumet hans, låg fem veker på toppen av Billboard Hot Country Songs-lista. Albumet selde til platinastatus i USA.
The Dreamer frå 2003 og Blake Shelton's Barn & Grill frå 2004 selde til høvesvis gull- og platinaplate.
Fram til mai 2020 har Shelton hatt 40 singlar inne på Country-lista i USA, inkludert 27 på toppen av lista, der 17 av dei var på rad. Den 11. førsteplassen hans («Doin' What She Likes») slo rekorden for talet på førsteplassar på rad på Country Airplay-lista. Han har blitt nominert til Grammyprisen ni gonger.
Shelton har òg vore dommar i songkonkurransen Nashville Star, Clash of the Choirs og mentor på NBC-serien The Voice.
Diskografi
(utval)
Todd Rundgren
Todd Harry Rundgren er ein USA-amerikansk multi-instrumentalist, låtskrivar og plateprodusent. Han er hylla for den første delen av karrieren sin for både sine eigne songar og produksjonsarbeidet han gjorde for andre artistar. Han fekk gullplate for det doble soloalbumet Something/Anything? i 1972. Han har skapt eit mangfald av innspelinga både som soloartist og som medlem av Utopia. Rundgren har ofte vore tidleg ute med nyskapande innspelingsteknologiar.
I 1970- og 1980-åra var Rundgren lydteknikar og/eller produsent for mange kjende album av andre artistar, som The Band-albumet Stage Fright (1970), Badfinger sitt Straight Up (1971), Grand Funk Railroad sitt We're an American Band (1973), New York Dolls sitt New York Dolls (1973), Hall & Oates sitt War Babies (1974), Meat Loaf sitt Bat Out of Hell (1977) og XTC sitt Skylarking (1986). I 1980- og 1990-åra førte interessa hans for video og datamaskinar til at hans «Time Heals» (1981) vart den åttande musikkvideoen som vart spelt på MTV, og «Change Myself» (1991) var animert av Rundgren på ein Amiga.
Dei mest kjende songane hans er «Hello It's Me» og «I Saw the Light» frå 1972, som ofte vert spelt på radiostasjonar som spelar classic rock, og singelen «Bang the Drum All Day» frå 1983, som vert nytta på mange idrettsarrangement, i reklamefilmar og i filmtrailerar. «Couldn't I Just Tell You» er mindre kjend, men har hatt stor innverknad på artistar innan powerpop.
Brilletrupial
Brilletrupial (Icterus icterus) er ein fugl av familien trupialar. Arten er svart og gul med lange kvite strekar over den svarte vengen. Brilletrupialen er nasjonalfuglen til Venezuela.
Arten lever i tørre skogar, llanos, tørre busklandskap og opne savanneområde der dei lever av insekt og ulike frukter.
Brilletrupial lagar ikkje et reir sjølv, men stel reir frå andre fuglar, som regel frå rustpannetornfugl (Phacellodomus rufifrons) eller storkaskadi (Pitangus sulphuratus). Brilletrupial kan vera svært valdeleg mot forsvarande reirbyggarar.
Verdscupen i alpine greiner 1999/Menn
Verdscupen i alpine greiner for menn i 1999-sesongen tok til 25. oktober 1998 i Sölden i Austerrike og vart avslutta 14. mars 1999 i Sierra Nevada i Spania. Turneringa omfatta 33 renn og 35 tevlingar. Tevlingane fordelte seg på 9 slalåmrenn, 8 storslalåmrenn, 6 super-g-renn, 10 utforrenn og 2 kombinasjonstevlingar, dei siste baserte på allereie avvikla enkeltrenn i slalåm og utfor.
Landsmennene Lasse Kjus på fyrste- og Kjetil Andre Aamodt på andreplass syrgde for dobbeltsiger til Noreg. Fjorårsvinnaren Hermann Maier frå Austerrike vart nummer tre framom fire av sine landsmenn.
Leigh i Stor-Manchester
Leigh  er ein by i grevskapet Stor-Manchester i England. Han har kring 43 000 innbyggjarar. Han ligg 10 km søraust for Wigan og 19 km vest for Manchester, i låglandet nordvest for Chat Moss.
Rare av David Bowie
Rare (ofte kalla Bowie Rare) er eit samlealbum av den engelske musikaren David Bowie, gjeve ut på RCA Records i desember 1982. Forholdet mellom Bowie og plateselskapet var dårleg på denne tida. Bowie hadde nettopp spelt inn den siste musikken sin for RCA Records med Baal EP, og vart fornærma då dei gav ut ein fem år gammal duett med Bing Crosby («Peace on Earth/Little Drummer Boy») som singel utan at han vart spurt først. Bowie informerte RCA om at han var misnøgd med Rare, og kom til å signere for EMI Records for det neste albumet sitt. Alle songane på Rare vart gjevne ut for første gongen på LP og kassett.
Samlinga inneheld sjeldne innspelingar mellom 1969 og 1980. RCA gav ikkje ut Rare i USA, og det kom heller ikkje ut på CD, slik mange av dei andre RCA-albuma vart i 1984.
Albumet låg 11 veker inne på UK Album Chart og nådde 34. plassen på lista.
David Oliver
David Oliver er ein USA-amerikansk friidrettsutøvar, fødd i Denver i delstaten Colorado, som tevlar i 110 meter hekk. Han vart verdsmeister i øvinga i 2013, og vann bronsemedaljen under Sommar-OL 2008. Hans personlege rekord på 110 meter hekk er 12,89 sekundar og vart oppnådd 16. juli 2010 i Paris.
Nikolajevsk
Nikolajevsk (russisk Никола́евск) er ein by i Volgograd oblast i Russland med om lag 15 000 innbyggjarar. Han ligg på venstre breidda (austsida) av elva Volga, rundt 160 km nordaust for Volgograd.
Busetnaden vart grunnlagd i 1747 som ein khutor (landsby) med namn Dmitrijev, som vart endra til ein sloboda i 1794 kalla Nikolajevskaja sloboda. Han fekk bystatus i 1967 og namnet vart samstundes endra til det noverande Nikolajevsk.
Al Hafirah i Ha'il
Al Hafirah er ein liten ørkenlandsby i Ha'il-provinsen, nord i det sentrale Saudi-Arabia.
Batanea
Batanaea eller Batanea var eit område i Det heilage landet, nordaust for Jordanelva og aust for Trakonitis. Det var ein av dei fire inndelingane av området Basjan etter det babylonske fangenskapet. Det vert i dag kalla Ard-el-Bathanyeh og går frå nord til sør langs austsida av Lejah og Hauran, frå Salkhad i sør, til Tells Khaledyeh og Asfar i nord. Det er i snitt 20 km breitt og langs 50 km dekkj det Gebel Hauran, ei åsrekkje. Det høgaste punktet i denne rekkja kan vere «Basan-fjellet» som er nemnt i Salmane 68:15.
Då han døydde i 34 evt. gjekk Batanea til Herodes Agrippa I, og i 53 evt. til sonen Herodes Agrippa II. Då han døydde vart det annektert av den romerske provinsen Syria.
Batenaea må ikkje forvekslast med Betania, som er oftare omtalt i evangelia.
Ein Gev
Ein Gev (hebraisk עֵין גֵּב) er ein kibbutz på austbreidda av Genesaretsjøen nord i Israel. Han høyrer til Emek HaYarden regionale kommune. I 2002 var folketalet i Ein Gev var 521.
Kibbutzen ligg nær ruinane av den gresk-romerske busetnaden Hippos.
Historie
Kibbutzen Ein Gev vart grunnlagd 6. juli 1937 under arabararopprøret i Palestina i 1936–1939 som ei tårn og palisade-busetjing, slik mange kibbutzar oppstod i denne tida, og han vart raskt eit levedyktig samfunn. Dei første nybyggjarane var emigrantar frå Tsjekkoslovakia, Tyskland, Austerrike og Baltikum. Dei brukte intensive oppdyrkingsmetodar og utvikla bananplantasjar. Dei fiska òg i Genesaretsjøen. I 1947 hadde Ein Gev hadde eit folketal på 450.
Økonomi
Kibbutzen driv eit feriesenter og ein fiskerestaurant. Innan jordbruk vert det dyrka bananar og drive meieridrift og strutseavl. Kibbutzen bygde ein konserthall med 2 500 seter for å huse den årlege Ein Gev musikkfestivalen.
Europacupen i fotball 1982
Europacupen i fotball 1982 var ei fotballturnering der vinnarane av 32 europeiske toppseriar i fotball var påmelde, attåt tittelforsvarar Liverpool FC. Turneringa var den 27. i rekka. I finalen 26. mai 1982 i Rotterdam vann engelske Aston Villa med 1-0 over vesttyske Bayern München. Triumfen er den einaste internasjonale pokalen Aston Villa har vunne per 2017. Det var sjette året på rad eit engelsk lag vann Europacupen i fotball.
Europacupen 1982 var ei rein utslagsturnering. Ved lik målskilnad etter dobbelkamp talde bortemål dobbelt. Turneringa tok til 26. august 1981 med ei forrunde mellom franske AS Saint-Étienne og austtyske Dynamo Berlin. Etter to ordinære cuprundar i september-november vart kvartfinalane og semifinalane avvikla i mars-april 1982.
Vinnarlaget Aston Villa slo etter tur ut Valur Reykjavík, Dynamo Berlin, Dynamo Kiev og RSC Anderlecht. Motstandarlaget Bayern München tok seg til finalen etter møte med Östers IF frå Växjö, Benfica frå Lisboa, rumenske Universitatea Craiova og CSKA Sofia.
Finalen
Aston Villa sine elleve utvalde var: Jimmy Rimmer, Kenny Swain, Allan Evans, Ken McNaught, Gary Williams, Des Bremner, Dennis Mortimer (kaptein), Gordon Cowans, Gary Shaw, Peter Withe og Tony Morley. Målvakta Rimmer vart bytta ut allereie i det 10. minutt med Nigel Spink.
Bayern München sitt mannskap bestod av: Manfred Müller, Wolfgang Dremmler, Hans Weiner, Klaus Augenthaler, Udo Horsmann, Reinhold Mathy, Wolfgang Kraus, Paul Breitner (kaptein), Bernd Dürnberger, Dieter Hoeneß og Karl-Heinz Rummenigge. Günter Güttler og Kurt Niedermayer kom på bana etter 51 og 78 minuttars spel, ut gjekk høvesvis Mathy og Kraus.
Finaledommar vart Georges Konrath frå Frankrike.
Gillockbreen
Gillockbreen er ein isbre 9 km lang, som flyt nord frå Walnumfjella vest for Smalegga i Sør-Rondane.
Han vart kartlagt av norske kartografar i 1957 frå flyfoto tekne under U.S. Navy Operasjon Highjump i 1946–47, og kalla opp etter løytnant Robert A. Gillock i U.S. Navy, ein navigatør på fotografiflyturane under Operasjon Highjump i området og andre kystområde mellom 14° og 164° aust.
Hofuf
Al-Hofuf  (òg  Hofuf , Hofof' eller Hufuf, òg kalla Al-Hasa og Al-Ahsa, arabisk الهفوف, al-Hufūf) er eit stort bysenter i Al-Ahsa-oasen i Austprovinsen i Saudi-Arabia. Området er kjent som ein av dei største daddel-produsentane i verda, og for dei gamle marknadane og slotta som ligg her.
Oversyn
Byen ligg i innlandet, sørvest for Abqaiq og Dhahran–Dammam–Al-Khobar storbyområde langs vegen sørover til Haradh. Han er den mest nærliggande byen til det kjende Ghawar-feltet, eit av dei største landbaserte oljefelta i verda.
Hofuf er eit av dei store kultursentera i Saudi-Arabia, og mange kjende familiar bur her. Fakulteta for jordbruk, veterinærmedisin og dyreressursar under Kong Faisal universitet ligg i byen (resten ligg i Dammam).
I følgje segna er staden gravplassen til Laila og Majnoon frå ei av dei mest populære kjærleikssogene i den arabiske og muslimske verda. Dronninga av Saba skal òg ha vitja byen frå kongedømet sitt i Jemen.
Økonomi
Historisk sett var Hofuf kjend for tekstilar av ull, silke og bomull. I 1920 var byen kjend for kaffikanner av sølv og messing.
Jimmie Lee Sloas
Jimmie Lee Sloas er ein USA-amerikansk studiomusikar, produsent og låtskrivar, som hovudsakleg speler bassgitar.
Novoanninskij
Novoanninskij (russisk Новоаннинский) er ein by i Volgograd oblast i Russland med om lag 18 000 innbyggjarar. Han ligg ved elva Buzuluk i nedslagsfeltet til Don, rundt 240 km nordvest for Volgograd.
Amanda Sudano
Amanda Grace Sudano-Ramirez er ein USA-amerikansk songar, låtskrivar og modell, og medlem av den musikalske duoen Johnnyswim. Foreldrene hennar er songaren Donna Summer og komponisten Bruce Sudano, og ei av dei eldre systrene hennar er skodespelarinna Brooklyn Sudano.
Maltby i South Yorkshire
Maltby  er ein by i grevskapet South Yorkshire i England. Han har kring 17 000 innbyggjarar og ligg om lag 11 km aust for Rotherham.
Suharto
Suharto var den andre presidenten i  republikken Indonesia. Han styrte landet med jarnhand frå då Ahmed Sukarno vart styrta i 1967 til dess han sjølv vart tvinga gå av i 1998.
Liv
Haji Muhamed Suharto var fødd i landbyen Kemusuk på øya Java i den dåverande kolonien Nederlandsk Aust-India. Foreldra vart skilde då han var liten og han voks opp i små kår, mykje hos fosterforeldre.
Under den japanske okkupasjonen av Indonesia 1942-45 gjorde Suharto teneste i dei japansk-kontrollerte indonesiske militær-styrkane. Då fridomskampen tok fart gjekk han inn i den nydanna indonesiske hæren. Etter frigjeringa i 1949 steig Suharto i gradane og var i 1965 generalmajor.
Statsleiar
Eit forsøk på statskupp 30. september 1965 vart slått ned av Suharto-leidde troppar. Det vart hevda kuppforsøket var støtta av det indonesiske kommunistpartiet. Suharto stilte seg så i spissen for eit militærkupp. Hæren slo ned venstreorienterte demonstrasjonar og sette omgåande i gang med å fengsle og drepe kommunistar, i det som etterretningsorganet CIA i USA har skildra som eit av dei verste massemyrderia i det 20. hundreåret. Suharto greip meir og meir makt frå den sitjande presidenten, Ahmed Sukarno. I 1966 vart Suharto regjeringssjef og tok året etter over som fungerande president, innsett offisielt 27. mars 1968.
Suharto sette i verk store samfunnsendringar gjennom det som har vorte kalla av-sukarnosering. Gjennom politikken sin skapte Suharto ei sterk, sentralisert og militær-dominert regjering. Målet var å opprette stabilitet og halde kontroll over det mangearta og spreidde indonesiske riket. For si anti-kommunistiske linje fekk han heilhjerta støtte frå USA, både økonomisk og diplomatisk.
I dei fyrste tjue åra av Suharto si regjeringstid betra dei økonomiske tilhøva seg med omfattande industrialisering. Både helsestellet, undervisningssektoren og levestandarden betra seg mykje. Han slo ned på all meiningsmotstand, så politisk var Indonesia i realiteten eit militærdiktatur. Etter 1990 auka misnøya med det autoritære hardstyret til Suharto og den stendig meir omseggripande korrupsjonen. Ei alvorleg pengekrise leidde til omfattande uro i landet og han vart tvinga til å gå av i mai 1998.
Transparency International meiner Suharto har vore den mest korrupte statsleiaren i tida etter 1950, og skal ha sikra seg ein stad mellom 100 til 300 milliardar kroner.
Schmalkalden
Schmalkalden er ein by og ein kommune i landkrinsen Schmalkalden-Meiningen i delstaten Thüringen i Tyskland. Kommunen har ei flatevidd på 105,4 km² og i kring 20 000 ibuarar. Byen ligg 295 meter over havet, sørvest om Thüringer Wald.
Schmalkalden var i 1537 åstad for utarbeidinga av Schmalkald-artiklane, ei samanfatting av kjernepunkt i den lutherske kristendomsforståinga, utarbeidd av mellom andre Martin Luther sjølv.
Skiskyttarane Frank Luck, Sven Fischer og Kati Wilhelm er alle frå Schmalkalden.
Sweet Hitch-Hiker
«Sweet Hitch-Hiker» er ein song av den amerikanske rockegruppa Creedence Clearwater Revival frå albumet deira Mardi Gras frå 1972. Han vart gjeven ut som den første singelen frå albumet i 1971 og nådde sjetteplassen på Billboard Hot 100. I Storbritannia (UK Singles Chart) nådde han 36. plass.
Songen vart skriven av John Fogerty og har vorte skildra som ein «klassisk John Fogerty-stomper» av forfattar Hank Bordowitz.
Songen nemner Greasy King, ein restaurant i El Cerrito i California, der bandmedlemmane voks opp.
Gjelbreen
Gjelbreen er ein isbre, 31 km lang, som flyt nord mellom bratte fjellsider av Lunckeryggen og Mefjell i Sør-Rondane i Antarktis. Han vart kartlagt av norske kartografar i 1957 frå flyfoto tekne under U.S. Navy Operasjon Highjump i 1946–47, og namngjeven av dei.
Damien Duff
Damien Anthony Duff er ein tidlegare irsk fotballspelar. Han spelte for klubbane Blackburn Rovers, Chelsea FC, Fulham FC og Newcastle United. Han spelte òg 100 landskampar for Irland mellom 1997 og 2012 han var òg med i den irske VM-troppen i 2002 og den irske EM-troppen i 2012.
Isolar II-turneen 1978
Isolar II-turneen i 1978, oftare kjend som Low/Heroes-turneen eller Stage-turneen, var ein verdsturné av David Bowie. Turneen opna 29. mars 1978 i San Diego Sports Arena og fortsette gjennom Nord-Amerika, Europa og Australia, før han enda i Nippon Budokan i Japan den 12. desember 1978.
Turnéutvikling og songutval
Opphavleg var Brian Eno meint å vere ein del av turneen, men måtte kaste inn handkle på grunn av helseproblem. Bandet hadde berre to veker på seg til å øve for turneen. Carlos Alomar var bandleiar på turneen og dreiv øvingane.
Setlista for konsertane bestod av songar frå albuma frå året før, Low og "Heroes", medan den andre halvdelen av kvar konsert opna med fem songar på rad frå The Rise and Fall of Ziggy Stardust and the Spiders from Mars. Bowie fekk bandet til å lære seg alle songane på Ziggy Stardust på øvinga, men dei andre av desse songane vart ikkje spelte på turneen. Den instrumentale «Art Decade» følgde ofte etter Ziggy Stardust-songane, som var eit roleg spor etter energien på Ziggy Stardust-songane. Spor frå albumet Station To Station i 1976 var avslutningsnummer. Seint i 1980-åra rekna Bowie somme av songane han spelte på turneen som noko «tunge og klossete», og refererte særskild til somme av dei lange instrumentalane som «Warszawa.»
Ein kort pause delte vanlegvis konserten i to delar. På den andre delen gjekk Bowie kledd i ein drapert frakk i slangeskinn og «store kvite bukser.»
Setdesign
Det sterke lysrøyra frå den førre turneen i 1976 vart utvikla vidare til å bestå av store bur av lysrøyr, som gjekk kring heile scenen. Desse pulserte stemningsfullt under dei langsame instrumentalane og blinka febrilsk under dei kjappare songane.
Turnéhendingar
Konserten i Marseille vart forstyrra av då sikringane til PA-anlegget gjekk (tilfeldigvis under songen «Blackout»).
Under den australske delen av turneen spelte Bowie dei første konsertane sine i Australia og den første større utandørskonserten sin. For dei første to konsertane var klaverspelaren Dennis Garcia vikar for Roger Powell, som hadde ein tidlegare avtale med Utopia.
Konsertopptak
Konsertane i Providence Civic Center i Boston Garden og Philadelphia Spectrum vart spelte inn for konsertalbumet Stage. Turnepianisten Sean Mayes hugsa at for desse konsertane tok dei ned tempoet (på dei fleste songane) for innspelinga. Det var den einaste kvelden dei gjorde dette.
Gulbrystparula
Gulbrystparula (Icteria virens) er ein mellomstor sporvefugl som lever i Nord-Amerika. Plasseringa i taksonomien er ikkje definitivt løyst. Som artsnamnet ymtar om, har arten vore rekna som ein parula, ein amerikansk songar, men American Ornithologists' Union tok arten ut frå parulafamilien i 2017 og definerte ein ny familie for arten med vitskapleg namn Icteriidae.
Isolar II-turneen 1978
Konsertopptak
Konserten 10. april 1978 i Dallas Convention Center vart filma for eit fjernsynsprogram kalla «David Bowie on Stage», der seks av songane vart sende på TV: «What in the World», «Blackout», «Sense of Doubt», «Speed of Life», «Hang On to Yourself» og «Ziggy Stardust». Konsertane i Earls Court i London i England vart filma av David Hemmings, og utdrag vart sendt på det britiske TV-programmet The London Weekend Show. Filmen er enno ikkje komen ut. Konserten i NHK Hall i Tokyo i Japan den 12. desember 1978 vart filma og sendt på det japanske TV-showet The Young Music Show.
Cross Road Blues
«Cross Road Blues» er ein song av Delta Blues-songaren Robert Johnson. Han vart gjeven ut på singel i 1937 på Vokalion Records. Originalversjonen var ute av opplag fram til han vart gjeven ut på The Complete Recordings i 1990. I 1961 byta produsent Frank Driggs ut singelutgåva med eit alternativt opptak, som ikkje tidlegare var gjeven ut, for albumet King of the Delta Blues Singers. Sidan songen er historisk viktig er han innlemma i Grammy Hall of Fame i 1998.
Gulbrystparula
Skildring
Sommarstid er han funnen tvers over Nord-Amerika frå sørlege sletteland i Canada, gjennom USA til sentrale Mexico, men trekker til Mexico og Mellom-Amerika, sjølv om nokre kan overvintre i kystområde i nord. Denne arten finst i område kor tett buskvekst er vanleg. I dag består habitata ofte av forlate jordbruksland og andre landlige område der overgrodd vegetasjon spreier seg.
Isolar II-turneen 1978
Konsertopptak
Den siste konserten i Earls Court vart teken opp med RCA sitt mobile opptaksutstyr og det var første gongen songen «Sound and Vision» vart framført på konsert. Seinare kom denne ut på samlealbumet Rarestonebowie i 1995. Songen vart ikkje framført igjen før under Sound+Vision-turneen i 1990.
Gulbrystparula
Skildring
Gulbrystparula er ein skjerr fugl, ofte berre høyrt, men ikkje sett. Hekkeområda til denne arten er karakterisert av tett, låg vegetasjon, gjerne i utkanten av lauvskog og opp til 1200 moh. Kullet er på 3 til 5 kremkvite egg med raudbrune flekker. Hofuglen rugar i 11 til 12 dagar. Begge foreldra matar ungane, som flyktar ut av reiret etter ca. 8 til 11 dagar. Hekkefuglar i er ei viss mon polygame.
Cross Road Blues
Cream
Den 10. mars 1968 spelte Cream inn eit konsertopptak av «Crossroads» under konserten deira i Winterland Ballroom i San Francisco. Versjonen var arrangert av gitarist Eric Clapton, og inneheld tekstlinjer lånt frå Johnson sin «Traveling Riverside Blues». Songen har eit åtte notar langt gitarriff.
Isolar II-turneen 1978
Konsertopptak
På Record Store Day den 21. april 2018 vart albumet Welcome to the Blackout (Live London ’78) gjeve ut. Det vart spelt inn i Earls Court den 30. juni og 1. juli 1978.
Gulbrystparula
Skildring
Gulbrystparulaer er altetande fuglar, og søkjer føde i tett vegetasjon. For det meste beitar denne arten på insekt og bær, inkludert amerikanske bjørnebær og ville druer. Animalsk føde er insekt av opp til moderate storleikar, inkludert grashoppar, biller, bier, kvefs, maur, møll og døgnfluger. Dei tar òg andre virvellause dyr, inkludert edderkoppar. Unikt for ein sporvefugl av denne storleiken, grip gulbrystparulaer iblant føda med føtene før han et.
Isolar II-turneen 1978
Konsertopptak
Turnébandet hugsa at «alle konsertane vart teken opp» for Bowie sitt private bruk, og at lydbanda vart nøye passa på av Alomar.
Cross Road Blues
Cream
Versjonen til Cream vart plassert på 409. plass i 2004 på lista til Rolling Stone over dei 500 største songane gjennom tidene. I 2008 vart han plassert på 3. plass på lista deira over dei største gitarsongane gjennom tidene. Han vart òg plassert på 10. plass på lista til Guitar World over dei 100 beste gitarsoloane.
Wired av Jeff Beck
Wired er eit soloalbum av den britiske gitaristen Jeff Beck, gjeve ut på Epic Records i 1976. Det er eit instrumentalt album og nådde 16. plassen på Billboard 200. Albumet har selt til platinaalbum i USA.
Cross Road Blues
Cream
Ein coverversjon av denne versjone er sprlbar i videospelet Guitar Hero.
Wired av Jeff Beck
Bakgrunn og innhald
Etter suksessen med det førre albumet, Blow by Blow i 1975, tok Beck med to av dei viktigaste bidragsytarane frå det albumet for oppfølgjaren, klaverspelaren Max Middleton og produsenten George Martin. Beck hadde òg byrja eit musikalsk samarbeid med den tidlegare klaverspelaren i Mahavishnu Orchestra, Jan Hammer og trommeslagaren Narada Michael Walden. Beck turnerte med Jan Hammer Group etter desse innspelingane. Resultatet av samspelet mellom Beck og Hammer vart ein meir «syntetisk» lyd enn den som var på Blow by Blow. Dette synte òg albumtittelen til.
Gulbrystparula
Skildring
Songen av denne fuglen er ei merkeleg varierande blanding av kakling, klokketonar, fløytetonar og tuting.
Isolar II-turneen 1978
Setliste
Dette er ei typisk setliste for alle konsertane på turneen, med nokre få unntak. Opphavleg var det planlagt at heile albumet The Rise and Fall of Ziggy Stardust and the Spiders from Mars suklle framførast i midten av konserten. Ekstranummer:
Gulbrystparula
Skildring
Storleiken på populasjonen er ikkje estimert, men trudd å vere robust. Sjølv om han er mindre sårbar enn andre artar som hekkar i tre, er gulbrystparula nokon gonger utsett for reirparasittisme frå brunhovudtrupialar. Likevel er arten enno vidt utbreidd og er klassifisert som globalt livskraftig.
Mount Heg
Mount Heg er eit massivt isdekt fjell som dannar sørenden av eit forberg på vestsida av Malta Plateau i Victoria Land i Antarktis. Det grensar i i vest, sør, og aust til Seafarerbreen, Marinerbreen og Pottsbreen. Fjellet vart først med på eit kart frå 1960 på New Zealand kompilert frå flyfotografi teken av U.S. Navy. Det vart namngjeve av Advisory Committee on Antarctic Names i 1972 etter James E. Heg, som var leiar for planlegginga og koordineringa for Office of Polar Programs i National Science Foundation.
Wired av Jeff Beck
Bakgrunn og innhald
Sjølv om bandet frå det førre albumet spelar på somme spor, er fire originale songar av Walden og ein av Hammer. Middleton medverka med ei hyllest til Led Zeppelin, «Led Boots,» og Beck valde å tolke Charles Mingus-oden til saksofonisten Lester Young, «Goodbye Pork Pie Hat». Desse to har lenge blitt spelt på konsertane til Beck.
Den 27. mars 2001 kom ei nymastra CD-utgåve ut på Legacy Records.
Wired fekk stort sett positive meldingar då det kom ut. Albumet nådde 16. plassen på Billboard 200 i august 1976, og låg i alt 25 veker inne på lista. I Storbritannia låg det fem veker på lista og nådde 35. plassen.
Cross Road Blues
Cream
Eric Clapton hadde tidlegare spelt songen i 1966 med bandet sitt Eric Clapton's Powerhouse, men i staden for eit gitarriff var hovudfokuset i den versjonen eit munnspel-riff spelt av Paul Jones.
Reichskulturkammer
Reichskulturkammer (Rikskulturkammeret) var ein institusjon som vart skipa 22. september 1933 i samsvar med eit regjeringsvedtak i medhald av lov under det nazististke riksstyret i Tyskland, og på oppdrag frå riksministaren for ålmenn opplysing og propaganda, Joseph Goebbels. Reichskulturkammer hadde som si oppgåve å syte for ei einsretting, Gleichschaltung, av kulturlivet i landet på alle område og nivå i samsvar med den nazistiske ideologien, både med omsyn til radio-, film-, musikk-, biletkunst- og teaterverksemd, litteratur, aviser og tidsskrift. Dessutan skulle institusjonen syte for ei regulering i samsvar med den nazistiske ideologien av dei sosiale og økonomiske tilhøva til personar som dreiv kulturell verksemd av ulike slag, som mellom anna førte til at mange fekk vanskar med å utøve yrket sitt, eller fekk yrkesforbod.
Cross Road Blues
Andre versjonar
Andre musikarar som har spelt songen er mellom andre:
Isolar II-turneen 1978
Songar
FråThe Rise and Fall of Ziggy Stardust and the Spiders from Mars Frå Aladdin Sane Frå Diamond Dogs Frå Young Americans
Thomas Wolsey
Thomas Wolsey  eller Wulcy var ein kardinal i Den katolske kyrkja. Han var erkebiskop av York og Lord Chancellor of England frå 1514.
Han vart kreert til kardinal i september 1515 av pave Leo X. Det var hans andre konsistorium. Wolsey var kjent for den store prakta han omgav seg med, men var ein slu politikar som i mange år hadde øyret til den ureknelege kong Henrik VIII. Sjølv hadde han ambisjonar om å bli pave. Det som førte til fallet hans var den langvarige striden rundt ynsket til kongen om å bli skilt frå dronninga si for å kunne gifte seg med Anne Boleyn. Mot slutten av livet sitt vart han ført til Tower, skulda for høgforråding. Ei rettssak ville utan tvil enda med dødsdom, men Wolsley døydde i fengselet før saka kom opp. Ryktet sa at han hadde teke sitt eige liv.
Goodbye Pork Pie Hat
«Goodbye Pork Pie Hat» er ein jazzstandard komponert av Charles Mingus, og opphavleg spelt inn av sekstetten hans i 1959. Stykket kom ut på albumet Mingus Ah Um. Mingus skreiv stykket som til minne om saksofonisten Lester Young, som døydde to månader før innspelinga, og var kjend for å gå med ein vid pork pie-hatt. Det er ein av dei mest kjende komposisjonane til Mingus og har blitt spelt inn av mange jazz- og jazzfusionartistar. Joni Mitchell skreiv tekst til songen i 1979 på albumet hennar Mingus, spelt inn i samarbeid med Mingus i månadane før han døydde. Rahsaan Roland Kirk skreiv òg tekst til songen, som han gav ut i 1976 på albumet The Return of the 5000 Lb. Man.
Glitrefonna
Glitrefonna er ein isbre ved nordsida av Bergersenfjella i Sør-Rondane i Antarktis. Han vart kartlagt av norske kartografar i 1957 frå flyfoto tekne under U.S. Navy Operasjon Highjump i 1946–47, og namngjeven av dei.
Olav Stendal
Olav Stendal var ein norsk skulesjef, Krf-politikar og lokalhistorikar. Han var fødd i Orkdal, busett i Naustdal. Stendal har m.a. vore varaordførar i Naustdal i åtte år, og gitt ut kyrkjesoga for Vevring, bygdesoga om Steindalen og han har vor leiar av bygdeboknemnda.